COSETTE-TA-WEB	Peth maitin tota era armada les auie admirat, quan tàs nau, tocant es clarins e entonant totes es bandes de musica er imne velhem pera suavacion der emperi2, auien vengut en colomna barrada, damb ua des bataries en sòn flanc e era auta en centre a desplegar-se en dues ringlères entre era cauçada de Genappe e Frischemont, e ocupar eth sòn lòc de batalha ena poderosa dusau linha, tan sabiaments dispausada per Napoleon, qu’era, en auer en sòn extrèm quèr es coirassadi de Kellermann e en sòn extrèm dret es coirassadi de Milhaud, auie, entà didè’c atau, dues ales de hèr.